stanford-oval/wikipedia huggingface dataset:
Olga Heinänen

Olga Vilhemiina Heinänen (s. 1901, Helsinki) oli suomalainen punakaartin päällikkö Suomen vuonna 1918 käydyssä sisällissodassa.
Heinänen syntyi Helsingissä työläisperheeseen. Hän kasvoi Haminassa ja kävi kansakoulun ennen kuin meni hätäaputöihin. Hätäaputöiden loputtua 16-vuotias Heinänen pestautui punakaartiin, jossa naiselle maksettiin runsasta 10 markan päiväpalkkaa. Rahan lisäksi Heinästä motivoi vallankumousaate ja hän värväsikin aktiivisesti lisää jäseniä punakaartiin. Nuori nainen myös johti 5. maaliskuuta 1918 perustetun Haminan naiskaartin toista plutoonaa.
Keväällä 1918 Heinänen ryösti Haminan Seurahuoneen. Hän oli Browning-aseen kanssa vaatinut vaihtamaan 500 markan setelin pienemmiksi rahoiksi, mutta seurahuoneen hoitajatar kieltäytyi. Heinänen oli laukaissut aseensa kattoa kohti ja uhannut ampua yläkerrassa nukkuneen Ruotsin konsulin, mikäli hän ei saisi haluamiaan rahoja.
Toukokuussa 1918 valkoisten vallattua Haminan Heinänen pakeni. Hän pakeni hevosellaan kohti Kotkaa, mutta valkokaartilaiset saivat hänet piiritettyä. Heinänen ampui hevosensa, joka kaatui valkokaartilaisen päälle, ja Heinänen pääsi jatkamaan pakoaan. Hänet kuitenkin saatiikn lopulta kiinni ja kuljetettiin vankileirille Tammisaareen. Esitutkinapapereissa häntä kuvailtiin kiivaaksi ja huonomaineiseksi ja hänen kerrottiin kuuluneen Punakaartin naisosaston kuolemanpataljoonaan. Hän oli edesauttanut punaisten ottamien vankien teloittamista, vaikka ei ollut itse surmannut heitä.
Heinänen siirrettiin Santahaminan vankileirille, jossa vankien olot olivat huonot. Vangit kärsivät nälästä ja kulkutaudeista ja joutuivat kohtaamaan myös seksuaalista väkivaltaa. 16. heinäkuuta 1918 Heinänen ja kaksi muuta vankia karkasivat Santahaminasta saksalaisten sotilaiden avustuksella, kun heitä oltiin lähettämässä Suomenlinnaan toiselle leirille. Heinänen oli pyytänyt sotilailta apua karkaamiseen ja sotilaat olivat hankkineet pakomatkaa varten karkulaisille soutuveneen ja Heinäselle saksalaisen merisotilaan asun. Heinänen puki vaatteet päälleen ja he soutivat Santahaminasta Laajasaloon. Heinänen ja hänen vankitoverinsa viettivät yön Laajasalossa, jonka jälkeen kävelivät Herttoniemeen ja lopulta Helsinkiin, josta Heinänen matkusti junalla Haminaan. Hän piileskeli ensin metsässä Haminassa, sillä arveli, että häntä etsittäisiin kotoa vanhempiensa luota. Kun hän lopulta kuitenkin meni kotiinsa, jäi hän kiinni saksalaisille sotilaille, jotka asuivat viereisessä asunnossa.
Heinänen sai kolmen vuoden kuritushuonetuomion valtiopetoksesta.
Oluf Pedersen

| Oluf Pedersen> Tanskan kalastusministeri |
| --- | --- |
 Hans Christian Hansenin II ja Viggo Kampmannin I hallitus 28. toukokuuta 1957 – 18. marraskuuta 1960  
Edeltäjä:  Christian Christiansen
Seuraaja:  A. C. Normann
Kansankäräjäedustaja
 1950–1960 1932–1945  
Retsforbundetin puheenjohtaja
 1946–1948  
Henkilötiedot
Syntynyt: 6. syyskuuta 1891 Frederikssund, Tanska
Kuollut: 3. lokakuuta 1970 (79 vuotta)
Tiedot
Puolue:  Retsforbundet
Oluf Pedersen (6. syyskuuta 1891 Frederikssund – 3. lokakuuta 1970) oli tanskalainen Retsforbundetin poliitikko. Hän istui kansankäräjillä vuosina 1932–1945 sekä 1950–1960 ja toimi Tanskan kalastusministerinä 1957–1960. Hän oli puolueensa puheenjohtaja 1946–1948 sekä ryhmänjohtaja kansankäräjillä 1943–1945.
Aiheesta muualla

Oluf Pedersen Tanskan kansankäräjien verkkosivuilla (tanskaksi)
Oikeuslaitos

Oikeuslaitos on organisaatio, joka käyttää tuomiovaltaa vallan kolmijako-opin mukaisesti. Oikeuslaitos toteuttaa vallitsevaa oikeutta ja lakia, mutta huonosti järjestettynä se voi olla myös mielivaltaisen ja sortavan vallankäytön väline.
Oikeuslaitos on nykyaikaisissa valtioissa perustuslakiin pohjautuvaa lainkäyttöä, joka pidetään erillään lainsäädännöstä ja toimeenpanovallasta. Yksityisiäkin oikeuksia on olemassa, kuten Suomessakin toimivat välimiesoikeudet ja eräiden maiden heimo- ja klaanioikeudet sekä eräät islamilaiset tuomioistuimet.[lähde? ]
Suomen oikeuslaitos

Suomen oikeuslaitokseen kuuluvat riippumattomat
tuomioistuimet
syyttäjälaitos
tuomioiden täytäntöönpanon turvaavat ulosottoviranomaiset
Rikosseuraamuslaitos, joka toimeenpanee vapausrangaistukset
valtion oikeusaputoimistot
Olhão

| Olhão |
| --- | --- |
 lippu:  vaakuna
 Olhãon sijainti
Valtio:  Portugali
Alue:  Algarve
Ala-alue:  Algarve
Piiri:  Faro
Hallinto:  
 – Hallinnon tyyppi:  Kunta
 – Pormestari:  António Pina
Pinta-ala:  
 – Kokonaispinta-ala:  130,89 km²
Väkiluku (2011):  45 396
 – Väestötiheys:  346,83 as./km²
 
 www.cm-olhao.pt 
Infobox OKVirheellinen NIMI-arvo: 
Olhão on vanha kaupunki Portugalin Algarvessa. Olhãossa on kaksi isoa ostoskeskusta meren rannalla. Siellä vietetään myös joka vuosi kuuluisat äyriäismarkkinat. Olhãossa voi kalastaa simpukoita laskuveden aikana.[lähde? ]
Aiheesta muualla

Kuvia tai muita tiedostoja aiheesta Olhão Wikimedia Commonsissa
Faron piirin kunnat
Albufeira
Alcoutim
Aljezur
Castro Marim
Faro
Lagoa
Lagos
Loulé
Monchique
Monte Gordo
Olhão
Portimão
São Brás de Alportel
Silves
Tavira
Vila do Bispo
Vila Real de Santo António
Olof Wallenstjerna

Olof Wallenstjerna (Wallenius) (3. helmikuuta 1611 Uppsala – 1. helmikuuta 1687 Turku) oli  Turun hovioikeuden asessori ja tuomari, joka rakennutti suvulleen yhden Turun tuomiokirkon hautakappeleista.
Wallenstjernan vanhemmat olivat professori Samuel Andrea (Bothniensis) ja Kristina Olofsdotter ja puoliso Beata Pettersdotter Arctophilacius. Ylioppilaaksi Wallenstjerna tuli Uppsalassa 1628 ja opiskeli sitten Saksassa ja Englannissa 1633–1636. Turun hovioikeuden auskultantti hänestä tuli 1638. Hänet määrättiin pian lainlukijaksi Kemiön vapaaherrakuntaan, 1649 hänestä tuli Pohjois-Suomen alalaamanni ja 1652 hovioikeuden asessori ja samalla Savon kihlakunnan tuomari. Wallenstjerna jätti laamannin toimensa 1653, Maskun ja Vehmaan kihlakuntien tuomari hänestä tuli 1680. Wallenstjerna-nimen hän otti käyttöön aateloituna, vuonna 1678. Wallenstjerna peri Suomeen hänen kanssaan yhtä aikaa saapuneelta velipuoleltaan useita tiloja. Myös hänen pojastaan Samuelista tuli Turun hovioikeuden asessori ja pojanpojasta Olofista hovioikeuden neuvos.
Olga Homeghi

| Mitalit | Mitalit | Mitalit |  |
| --- | --- | --- | --- |
|  Olga Homeghi. |  Olga Homeghi. |  Olga Homeghi. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | perämiehellinen nelonen |  |
|  Kultaa | Soul 1988 | perämiehetön kaksikko |  |
|  Hopeaa | Soul 1988 | kahdeksikko |  |
|  Pronssia | Moskova 1980 | pariairokaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Nottingham 1986 | perämiehetön kaksikko |  |
|  Kultaa | Kööpenhamina 1987 | perämiehetön kaksikko |  |
|  Kultaa | Kööpenhamina 1987 | kahdeksikko |  |
|  Hopeaa | Duisburg 1983 | perämiehellinen nelonen |  |
|  Hopeaa | Hazewinkel 1985 | perämiehellinen nelonen |  |
|  Pronssia | Bled 1979 | pariairokaksikko |  |
|  Pronssia | München 1981 | perämiehellinen pariaironelonen |  |
Olga Homeghi-Bularda (o.s. Homeghi, s. 1. toukokuuta 1958 Fieni, Dâmbovița) on romanialainen soudun kaksinkertainen olympiavoittaja ja kolminkertainen maailmanmestari. Hän on pituudeltaan 175 cm.
Homeghi voitti olympiakultaa perämiehellisessä nelosessa Los Angelesissa 1984 ja perämiehettömässä kaksikossa Soulissa 1988. Hän saavutti olympiahopeaa kahdeksikossa Soulissa 1988 ja olympiapronssia pariairokaksikossa Moskovassa 1980.
Homeghi voitti maailmanmestaruuden perämiehettömässä kaksikossa 1986 ja 1987 sekä kahdeksikossa 1987. Perämiehellisessä nelosessa hän saavutti MM-hopeaa 1983 ja 1985. Pariairokaksikossa hän sai MM-pronssia 1979 ja oli viides 1978. Perämiehellisessä pariaironelosessa hän saavutti MM-pronssia 1981.
Not Too Late

| Not Too Late Norah Jones |
| --- | --- | --- |

Studioalbumin tiedot
 Äänitetty : 2005–2006, New York City
 Julkaistu: 30. tammikuuta 2007
 Tuottaja(t): Lee Alexander
 Tyylilaji: jazz, blues, folk
 Kesto: 54.22
 Levy-yhtiö: Blue Note, EMI
Listasijoitukset
  1.  1.
Norah Jonesin muut julkaisut
| Feels Like Home 2004 | Not Too Late 2007 | The Fall 2009 |
Not Too Late on yhdysvaltalaislaulaja Norah Jonesin albumi. Se julkaistiin Euroopassa 26. tammikuuta ja Yhdysvalloissa 30. tammikuuta 2007.
Albumi nousi virallisten listojen ykköseksi muun muassa Suomessa ja Yhdysvalloissa.
Kappaleet

Wish I Could – 4.18
Sinkin’ Soon – 4.38
The Sun Doesn’t Like You – 3.00
Until the End – 3.56
Not My Friend – 2.54
Thinking About You – 3.21
Broken – 3.21
My Dear Country – 3.25
Wake Me Up – 2.47
Be My Somebody – 3.37
Little Room – 2.44
Rosie’s Lullaby – 3.57
Not Too Late – 3.31
Arvostelut

AllMusic:
The Guardian:
Aiheesta muualla

Not Too Late discogs.com -sivustolla (englanniksi)
Olof Westerlund

Olof Westerlund (14. tammikuuta 1921 - 12. tammikuuta 2011 Raasepori) oli suomalainen maanviljelijä sekä ravihevosten ohjastaja, valmentaja ja omistaja. Hän oli 1950-luvun näkyvimpiä raviurheilijoita Suomessa.
Tenholassa asuneen Westerlundin ensimmäinen menestyshevonen oli suomenhevosori Erkko. Erkon osti hänen isänsä Herman Westerlund näkemättä maanviljelystyöhön, mutta pienikokoinen hevonen osoitti olevansa kyvykäs juoksija. Erkko oli kolminkertainen ravikuningas ja viitenä vuonna eniten ansainnut hevonen Suomessa. Olof Westerlundin aloitteesta Vermossa aloitettiin Erkon muistoksi ajettava avoin suomenhevosten kilpailu vuonna 1978. Erkon Pokaali -niminen kilpailu ajetaan Vermossa edelleen vuosittain.
Westerlundin osaomistama Karina voitti ravikuningattaren tittelin Forssassa 1968. Westerlund kilpaili suomenhevosilla myös Ruotsissa lämminverisiä vastaan.
Westerlund oli ensimmäisten joukossa, kun lämminverisiä ravureiden tuonti Suomeen aloitettiin. Hän kilpaili lämminverisillä ja kuului vuonna 1955 perustetun Lämminveriraviliiton ensimmäiseen johtokuntaan.
Kilpakumppanit tunsivat Westerlundin taitavana kilpa-ajajana ja rehtinä urheilijana, joka osasi myös käyttää muiden heikkouksia hyväkseen kilpailun aikana. Hän käytti kilpailuissa aina kelloa, mistä oli hyötyä sekä Kuninkuusravien ennätysaikojen saavuttamisessa sekä toisaalta aikanaan yleisten aikatasoitusten vuoksi.
Nuorena Westerlund kilpaili eri lajeissa, erityisesti maastohiihdossa ja maantiepyöräilyssä, jossa hän ylsi SM-hopealle saakka.
Olena Pah’oltšyk

| Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Mitalit> Maa:   Ukraina.Naisten purjehdus. Olympialaiset  | Maa:   Ukraina> Naisten purjehdus. |
| --- | --- | --- | --- |
|  Pronssia | Atlanta 1996 | 470 |  |
|  Pronssia | Sydney 2000 | 470 |  |
Olena Ivanivna Pah’oltšyk (ukr. Олена Іванівна Пахольчик, s. 2. marraskuuta 1964 Mayqayyng, Kazahstanin SNT, Neuvostoliitto) on ukrainalainen kilpauransa päättänyt purjehtija, olympiamitalisti, maailman- ja euroopanmestari.
Pah’oltšyk voitti Ruslana Taranin kanssa 470-luokan olympiapronssia Atlantassa 1996 ja Sydneyssä 2000. Barcelonan kesäolympialaisissa 1992 hän sijoittui Yhdistyneen joukkueen edustajana neljänneksi. Maailmanmestaruuden Pah’oltšyk voitti 470-luokassa vuosina 1997, 1998 ja 1999, MM-hopeaa vuosina 1991 ja 1995 sekä Euroopan mestaruuden vuosina 1995, 1996, 1997, 1998 ja 1999.
Aiheesta muualla

Olena Pah’oltšyk Kansainvälinen olympiakomitea. (englanniksi)
Novaran maakunta

Novaran maakunta (ital. Provincia di Novara) on maakunta Piemonten hallintoalueella Luoteis-Italiassa.
Novaran maakunnan pinta-ala on 1 340 km2 ja asukasluku noin 370 000. Maakunta muodostuu 88 kunnasta, ja sen pääkaupunki Novara.
Pääkaupungin lisäksi yli 10 000 asukkaan kaupunkeja ovat Arona, Borgomanero, Cameri, Castelletto sopra Ticino, Galliate, Oleggio ja Trecate.
Aiheesta muualla

Kuvia tai muita tiedostoja aiheesta Novaran maakunta Wikimedia Commonsissa
Virallinen sivusto (italiaksi)
Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
Olena Krasovska

| Mitalit> Maa:   Ukraina.Naisten yleisurheilu. Olympialaiset  | Mitalit> Maa:   Ukraina.Naisten yleisurheilu. Olympialaiset  | Mitalit> Maa:   Ukraina.Naisten yleisurheilu. Olympialaiset  | Maa:   Ukraina> Naisten yleisurheilu. |
| --- | --- | --- | --- |
|  Hopeaa | Ateena 2004 | 100 m aj |  |
| EM-kilpailut  | EM-kilpailut  | EM-kilpailut  |  |
|  Hopeaa | München 2002 | 100 m aj |  |
Olena Anatolijivna Ovtšarova-Krasovska (ukr. Олена Анатоліївна Овчарова-Красовська, s. 17. elokuuta 1976) on ukrainalainen pika-aitajuoksija.
Krasovska osallistui ensimmäisiin arvokisoihinsa Göteborgin MM-kisoissa 1995, joissa hän karsiutui 100 metrin aitajuoksussa ajalla 13,18. Kaksi vuotta myöhemmin hän karsiutui Pariisin sisäratojen MM-kisoissa 60 metrin aidoissa ajalla 8,28. Hän osallistui Sydneyn olympialaisiin 2000, mutta karsiutui välierissä ajalla 13,02. Seuraavana vuonna hän karsiutui Lissabonin sisäratojen MM-kisoissa 60 metrin aidoissa välierissä ajalla 8,15 ja Edmontonin ulkoratojen MM-kisoissa 100 metrin aitojen alkuerissä. Vuonna 2002 Krasovska voitti Ukrainan mestaruuden 100 metrin aidoissa. Myöhemmin samana vuonna hän voitti EM-hopeaa Münchenin EM-kisoissa ajalla 12,88 ja sijoittui kahdeksanneksi GP-finaalissa ja neljänneksi yleisurheilun maailmancupissa.
Krasovska voitti maansa mestaruuden 2003, mutta karsiutui samana vuonna Pariisin MM-kisoissa alkuerissä. Seuraavana vuonna hän voitti Ukrainan mestaruuden, Euroopan cupin ajalla 12,78 ja olympiahopeaa Ateenan olympialaisissa ajalla 12,45. Kauden lopussa hän oli IAAF:n yleisurheilufinaalissa viides. Vuonna 2005 hän kilpaili Helsingin MM-kisoissa, mutta karsiutui välierissä.
Ennätykset

100 metrin juoksu: 11,53 (2002)
100 metrin aitajuoksu: 12,45 (2004)
Pituushyppy: 599 (1999)
Omalós

| Omalós Ομαλός |
| --- | --- |
 Omalós
 Koordinaatit: 35°20′38″N, 23°54′18″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Plataniás
Hallinto:  
 – Asutustyyppi:  kylä
 – Kallikrates-koodi:  7406040503
Väkiluku (2011):  35
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Omalós (kreik. Ομαλός) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylä on osa Lákkoin kyläyhdyskuntaa. Kylän väkiluku on 35 (vuonna 2011).
Lampaita Omalóksen ylätasangolla.
Omalós sijaitsee Omalóksen ylätasangolla Lefká Óri -vuorten länsipäässä linnuntietä noin 22 kilometriä Chaniásta lounaaseen. Myös kylän nimi viittaa tasankoon. Tasanko on Länsi-Kreetan tasangoista suurin.
Norwichin tuomiokirkko

| Norwichin tuomiokirkko |
| --- | --- |
 Katedraalin laiva sisältä kuvattuna.
Sijainti:  Norwich, Englanti
Koordinaatit:  52°37′55″N, 001°18′04″E
Seurakunta:  Englannin kirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Norwichin tuomiokirkko, jonka rakentamistyöt alkoivat vuonna 1096, on Englannin kirkon tuomiokirkko Norwichissa, Norfolkissa.
Historia

Piispa Herbert de Losinga muurasi katedraalin peruskiven vuonna 1096. Seuraavan piispan aikana saatiin valmiiksi kirkkolaiva ja koko rakennus valmistui vuonna 1140.
Yksi syistä miksi katedraali on säilynyt alkuperäisessä muodossaan, on se että munkeilla ei ollut huomattavan pyhimyksen pyhäinjäännöksiä, jotka olisivat tuottaneet pyhiinvaeltajilta tuloja, joita olisi voinut käyttää laajennustöihin kulloistenkin arkkitehtuuristen trendien mukaan. 1150-luvulla kirkolle yritettiin saada oma pyhimys, kun väkivaltaisesti kuollut oppipoika löydettiin kuolleena kaupungin ulkopuolelta. Hänen kuolemastaan syytettiin paikallisia juutalaisia, joiden väitettiin ristiinnaulinneen hänet. Pyhäksi Williamiksi kutsutun pojan ruumis haudattiin katedraaliin 1151. Munkkien yritys perustaa pyhimyskultti unohtui ajan saatossa.
Kirkon ja kaupunkilaisten välit leimahtivat väkivaltaisiksi vuonna 1272 jolloin väkijoukko poltti useita luostarirakennuksia ja surmasi munkkeja. Henrik III määräsi kaupungin maksamaan suuren summan kirkon korjaamisesta. Jälleenrakennus saatiin valmiiksi 1278 ja kuningas Edvard I oli paikalla kun uusi kirkko vihittiin käyttöön. Vuonna 1362 myrsky romahdutti tornin.
Aiheesta muualla

Kuvia tai muita tiedostoja aiheesta Norwichin tuomiokirkko Wikimedia Commonsissa
Ossi-Pekka Valta

Ossi-Pekka Valta (s. 22. marraskuuta 1991) on suomalainen mäkihyppääjä ja mäkihyppyvalmentaja. Hän edusti hyppyurallaan Marttilan Murtoa ja Lahden Hiihtoseuraa.
Valta lopetti urheilu-uransa vuonna 2017. Hän on toiminut Suomen naisten mäkihyppymaajoukkueen päävalmentajana.
Saavutukset

SM-kulta alle 18-vuotiaiden kilpailussa 2009 Lahti
Pienmäen SM-kulta 2008 Paimio
Oli aikakin

| Oli aikakin> About Time |
| --- | --- |

Ohjaaja:  Richard Curtis
Käsikirjoittaja:  Richard Curtis
Tuottaja:  Tim Bevan Eric Fellner Nicky Kentish Barnes
Säveltäjä:  Nick Laird-Clowes
Kuvaaja:  John Guleserian
Leikkaaja:  Mark Day
Pääosat:  Domhnall Gleeson Rachel McAdams Bill Nighy Tom Hollander Margot Robbie
Valmistustiedot
Valmistusmaa:  Iso-Britannia
Tuotantoyhtiö:  Universal Pictures
Levittäjä:  Universal Studios UIP-Dunafilm Netflix
Ensi-ilta:   2013-06-2727. kesäkuuta 2013 (EIFF)  2013-09-044. syyskuuta 2013 (Britannia)  2013-10-1010. lokakuuta 2013 (Suomi)  
Kesto:  123 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Oli aikakin (About Time) on vuonna 2013 ensi-iltansa saanut Richard Curtisin ohjaama ja käsikirjoittama draamakomedia. Se kertoo nuoresta miehestä joka yrittää aikamatkustamalla parantaa tulevaisuuttaan. Sen pääosissa ovat Domhnall Gleeson, Rachel McAdams, Bill Nighy, Tom Hollander ja Margot Robbie.
Näyttelijät

| 0 | 1 | 2 |
| --- | --- | --- |
|  Domhnall Gleeson  | … |  Tim   |
|  Rachel McAdams  | … |  Mary   |
|  Bill Nighy  | … |  Timin isä   |
|  Lindsay Duncan  | … |  Timin äiti   |
|  Lydia Wilson  | … |  Katherine ”Kit Kat”, Timin sisar   |
|  Tom Hollander  | … |  Harry   |
|  Vanessa Kirby  | … |  Joanna   |
|  Margot Robbie  | … |  Charlotte   |
|  Richard Cordery  | … |  Desmond-setä   |
|  Will Merrick  | … |  Jay   |
|  Tom Hughes  | … |  Jimmy Kincade   |
|  Joshua McGuire  | … |  Rory   |
|  Mitchell Mullen  | … |  Maryn isä   |
|  Lisa Eichhorn  | … |  Maryn äiti   |
Aiheesta muualla

Oli aikakin Internet Movie Databasessa (englanniksi)
Onnittelukortti

Onnittelukortteja hyllyssä
Onnittelukortti on muille ihmisille onnittelumielessä lähetetty postikortti, jonka tärkein sanoma on onnitteleminen. Onnittelukortteja lähetetään ihmisille yleensä muun muassa merkkipäivien, kuten syntymäpäivän, joulun, ystävänpäivän, pääsiäisen ja muiden juhlapyhien tienoilla.[lähde? ] Onnittelukortti liitetään usein lahjaan, jos merkkipäivänä annetaan onniteltavalle ihmiselle lahja. Onnittelukortit sisältävät usein piirroksia, värejä ja muita graafisia efektejä ulkoasun kohentamiseksi. Onnittelukortteja myydään kaupoissa valmiina, mutta niitä voi myös valmistaa itse tyhjistä korttipohjista tai jopa pelkästä kartongista.
Oskui

| Oskui Оскуй |
| --- | --- |
 Oskui
 Koordinaatit: 59°16′28″N, 32°5′15″E 
Valtio:  Venäjä
Subjekti:  Novgorodin alue
Piiri:  Tšudovon piiri
Kunta:  Gruzino
Hallinto:  
 – Asutustyyppi:  Kylä
Väkiluku (2009):  500
Infobox OKVirheellinen NIMI-arvo: 
Oskui (ven. Оскуй) on kylä Venäjällä Novgorodin alueen Tšudovon piirin Gruzinon kunnassa. Se sijaitsee Oskujajoen varrella 22 kilometriä kunnan keskuksesta Krasnofarfornyista koilliseen. Kylässä on 500 asukasta (vuonna 2009).
Oskui on entinen volostin ja kyläneuvostoalueen keskus, joka liitettiin Gruzinon kuntaan vuonna 2006. Keskiajalla sen kautta kulki vesireitti Novgorodista Tihvinään. 1800-luvulla kylässä asui kreivi Aleksei Araktšejevin entinen maaorja, sittemmin rikas kauppias, tiedemies ja yhteiskunnallinen vaikuttaja Sergei Ljubištšev. Hänen aloitteestaan sinne rakennettiin vuonna 1812 klassistinen Neitsyt Marian syntymän kirkko.
Nykyään yli puolet Oskuin asukkaista on eläkeläisiä. Sen kautta kulkee erittäin huonokuntoinen Gruzinon ja Budogoštšin välinen tie, jota pitkin on linja-autoyhteys Tšudovoon. Kylässä toimii entisen sovhoosin pohjalta muodostettu maatalousyritys Muratovo sekä yksityinen sahalaitos. Palveluihin kuuluvat peruskoulu, kerhotalo, kirjasto, ensiapuasema ja posti. Kylän nähtävyyksiä ovat Ljubištševien kartanon ja vuonna 1939 suljetun kirkon rauniot sekä uudelleen pystytetty Ljubištševien hautamuistomerkki.
Ossi (kunta)

| Ossi |
| --- | --- |
 San Bartolomeon kirkko
 Ossi
 Koordinaatit: 40°41′00″N, 08°35′00″E 
Valtio:   Italia
Alue:  Sardinia
Maakunta:  Sassari
Hallinto:  
 – Kunnanjohtaja:  Giovanni Serra
Pinta-ala:  
 – Kokonaispinta-ala:  30,1 km²
Väkiluku (2015):  5 865
 – Väestötiheys:  194,9 as./km²
Aikavyöhyke:  UTC+1
 – Kesäaika:  UTC+2
Postinumero:  07045
Suuntanumero(t):  079
 
 www.comune.ossi.ss.it 
Infobox OKVirheellinen NIMI-arvo: 
Ossi on kunta Italiassa Sardinian saarella Sassarin maakunnassa. Kunnassa on arviolta 5 865 asukasta (vuonna 2015) ja sen pinta-ala on 30,1 neliökilometriä. Se sijaitsee noin 170 km Cagliarista luoteeseen ja kuusi kilometriä Sassarista kaakkoon. Sen rajanaapureita ovat Cargeghe, Florinas, Ittiri, Muros, Sassari, Tissi ja Usini.
Aiheesta muualla

Kuvia tai muita tiedostoja aiheesta Ossi Wikimedia Commonsissa
Kaupungin internetsivut (italiaksi)
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone